Sloth From Goonies Print By Brett Hardin
Sloth From Goonies Print
sloth goonies chunk baby ruth hey you guys deformed goondocks movie 80\'s pop art painting yelling screaming prints Om wyer te kyk. Maar ook nader. – Bali Drome
Om wyer te kyk. Maar ook nader.	(skildery:Google Images)
Dit bly ñ mens-ding. Hierdie vaskyk teen ñ situasie en dan mis ons ñ hele paar ander belangrike dinge.
Die hiasinte op ons dam raak nou ñ baie groot probleem. Twee en dertig persent van die dam is toe onder die plant. Teen vyftig persent word dit as ñ krises gesien. Ons kyk vir mekaar en skud koppe. Maak geluide en lees weereens die statistieke. Wat gaan van ons word! Eiendomspryse val; die gastehuise bly leeg; eetplekke maak toe.
Ons klim op hoogtes en neem fotos. Staan verstom oor wat voor ons oë aan die gebeur is.
Hierdie is Januarie voor ons huis geneem, van die boonste stoep af.
Hierdie is so drie weke gelede geneem nadat manlief ons baai afgesper het.
Genoeg om ons bitter moedeloos te laat…tot ons bietjie nader beweeg.
Stap tot by die water, en jy staan verstom. Dis silwerskoon. En dit krioel van duisende klein vissies. Hoe dan nou!
Vanoggend het die ‘groen monster’ aanbeweeg na ñ verdere area. Voor my strek die blink watermassa uit, met eende en voëls net waar jy kyk. Dit duik en kwetter, dans in die lug rond. ñ Skool vissies skitter net onder die oppervlak, in die son se weerkaatsing.
En ek sien tot op die bodem van die dam.
Hierdie ‘groen monster’ is besig om ons besoedelde dam skoon te vreet. Ja, dalk té skoon. Maar huidiglik ervaar ons ñ voëllewe soos lanklaas vantevore. Die Slanghalse duik sonder ophou. Die vislewe floreer.
Die water is werklik silwerskoon.
Seker sal die slim mense al die gevare kan uitwys. Al wat ek weet, is dat die damwater hierdie laaste agt jaar vandat ons in Kosmos woon, nog nooit so deurskynend was nie.
Ek besef net weer. Mens staar jou soms blind teen jou omstandighede. Situasies breek jou moed. Jy kyk om jou rond, klim hoër op om ñ moontlike oplossing te vind.
Maar soms, soms, moet mens net ñ klein treetjie gee. Nader.
Jy ‘sien’ dalk raak wat onder die oppervlak aan die gebeur is.
Ek was reeds 32 keer op die Bali eiland, meestal om vir ons invoer maatskappy aankope te doen. Daar is so baie wat ek met mense kan deel; mense wat beplan om oor te gaan, of net ouens wat droom oor n eiland vakansie. Ek is nou in my middeljare, en vlieg reeds van 2004 af Indonesië toe. Ons het 3 dogters, 2 seuns en 6 kleinkinders.	Beskou all artikels deur travel460	Author travel460Posted on Mei 8, 2017Mei 8, 2017	18 thoughts on “Om wyer te kyk. Maar ook nader.”	Hier "blok" Elanè sê:	Mei 8, 2017 om 11:52 vm	Hierdie dam maak my hartseer – ongeag als wat saam met die Hiasinte kom is dit beslis ‘n indringer plant en wat nie goed is vir die ekologie van die dam nie.
Antwoord	travel460 sê:	Mei 8, 2017 om 12:38 nm	Elanè, daar is glo ñ plan. Hoor ek. Ons vermoed net dit gaan eers ge-implimenteer word wanneer die dam ‘krises stadium’ bereik. Teen 50%. Daarna hoef dinge nie eers deur die kanale te gaan nie, die tender ding nie. Iemand gaan net aangewys word en die geld beskikbaar gestel word… Ja, ek hoor jou.
Antwoord	Hier "blok" Elanè sê:	Mei 8, 2017 om 12:43 nm	Is gouer plan maak nie beter nie, 50% is vrek baie.
travel460 sê:	Mei 8, 2017 om 12:48 nm	Dis glo te laat om op ñ klein mate teen die monster te veg. Geld is klaar daarvoor ge-allokeer. Kyk, hier is baie groepe wat iets probeer doen. Ons baaitjie het vyf ouens op die ou end 5 dae gevat om skoon te kry. Die plante is regtig baie swaar, wens ek kon nou vir jou die nuutste statistieke gee. Sal kyk of ek iewers kan kry. LikeLiked by 1 person
Hier "blok" Elanè sê:	Mei 8, 2017 om 12:45 nm	Kan mens dit nie soos waterblommetjies eet nie, miskien dan sal dit vinniger tot niet gaan. Anders kan die Chinese dalk een of ander wondermiddel daarin kry en sommer dit vir julle kom oes. Vrek dit is erg.
travel460 sê:	Mei 8, 2017 om 12:54 nm	In Indonesië maak hulle die allermooiste geweefde patio meubels van hiasinte. Ons het op ñ stadium so iets voorgestel, maar die gewone ou se idees word nie na gekyk nie. Dan is dit blykbaar baie goeie ‘brandhout”. Soos as mens “briskets” daarvan maak. Alles peperduur inisiatiewe.
perdebytjie sê:	Mei 8, 2017 om 12:04 nm	Hier in Benoni aan die Oosrand,waar ek woon,het ons verskeie mere.Op ‘n stadium was twee van hulle heeltemal toegegroei.Gelukkig het die stadsraad ‘n tipe baggerboot gekry en die mere skoongemaak.Dis egter net ‘n tydelike oplossing en die ander meer naby ons is ook deesdae grasgroen.Verlede week was daar ‘n bootjie met werkers,besig om dit uit te vis.Hiasinte kom van Brasilië en is die stapelvoedsel van capybaras.Miskien moet ons ‘n paar van hulle invoer…😄
Antwoord	travel460 sê:	Mei 8, 2017 om 12:28 nm	Kyk Perdebytjie, iets gaan gedoen moet word. Oral om my is vergaderings aan die gang, en daar is ñ plan. Ons vermoed net dat hulle wag tot dit ñ krises fase bereik, dan hoef daar nie deur die gewone kanale gegaan te word nie. Goed en sleg.
Antwoord	perdebytjie sê:	Mei 8, 2017 om 12:38 nm	Die verwydering van die goed,moet ook op ‘n sekere manier geskied,anders skiet hulle weer saad en is alle pogings futiel,tot daar weer ‘n krisis is…dit hou net aan en aan.
perdebytjie sê:	Mei 8, 2017 om 12:06 nm	Ek kyk egter nie verby jou boodskap nie…soms is daar mooi dinge wat ons nie raaksien nie,want ons fokus op die lelike.
Antwoord	BB sê:	Mei 8, 2017 om 12:26 nm	…and sometimes we need to look with new eyes
Antwoord	travel460 sê:	Mei 8, 2017 om 12:29 nm	So waar gesê.
Antwoord	seegogga sê:	Mei 8, 2017 om 7:59 nm	ek hou van die idee van meubels en kos. Kan iemand nie so ‘n besigheid begin nie? die rou materiaal is mos verniet – werkskepping!
Antwoord	una2611 sê:	Mei 8, 2017 om 8:31 nm	So baie lesse : Die ekologiese sisteem wat beslis baie baat vind, soos Una genoem het. Interessant dat daar beslis uiteindelik 20% vd hiasinte gehou gaan word (12% minder volume as tans…) net om hierdie ekologiese sisteem wat nou te vooskyn gekom het, aan die gang te hou. Les 2 : Weereens wag ons tot dit krises status bereik, alvorens die senior besluitnemers dit OOK besef. Les 3 : Wat ookal as oplossing gaan opduik . . . Hiasinte – droog of nat – MAG NIE vervoer word nie ! Daar is wet daarteen. Dus MOET die oplossing hier opi oewers gevind, en ge-implimenteer word.
Statistiek : Hiasinte se gewig per hektaar : 260 ton. 75% van n hiasint se gewig is water en binne 12 uur nadat dit uitgehaal is, is dit slegs sowat 10-15%. Om die dam rehabiliteerbaar te maak, moet daar VOOR die lente weer aanbreek, ongeveer 30-50 000 ton per maand verwyder word (x 4 maande . . .). As die plan gaan sentreer om hande-arbeid, gaan ons dit nie maak nie. As dit n gemeganiseerde proses gaan wees, is ek SO nuuskierig om opi oewer te gaan sit en braai . . . en loer !
Antwoord	estelle van schie sê:	Mei 8, 2017 om 10:00 nm	Baie goed gestel! Is dit nie fantasties om net niks te doen en dan gebeur die miracles hier om ons nie!?!? Geniet om jou blog te lees, kan nie wag vir die volgende dag s’n nie! Gretig om te sien wat op jou pen se hart is😀 Sent from my iPhone >
Antwoord	trommeltjies sê:	Mei 9, 2017 om 11:54 vm	Ek dink die groot probleem met die implimentering van n verwerkings aanleg of proses is juis dat aarbeid in Suid-Afrika vandag duur is.
Klink belaglik as jy na doe armoefe probleem kyk, maar n onmiskenbare realiteit.
Dankie Bertus vir die statistieke. Ek kom braai saam as daai meganisasie proses geskied.
Jy praat waar Una, ons kyk baie keer maar ons sien nie, net omdat ons so vas kyk teen een ding, kruppel dit ons.
Antwoord	rondomtaliedraai sê:	Mei 9, 2017 om 5:18 nm	My keel trek toe
Antwoord	mdhoffmannphoto sê:	Mei 9, 2017 om 5:38 nm	Goed vir jou om die groot positiewe van die oënskynlike negatiewe te sien! Hou ook van daardie skildery!
Vorige Previous post: My blok mense.Volgende Next post: En wat daarvan…ek het stokkies gedraai!